**ΕΝΟΤΗΤΑ 1**

**ΕΙΔΗ ΤΩΝ ΠΡΟΤΑΣΕΩΝ**

1. **ΒΑΣΙΚΟΙ ΟΡΟΙ ΤΗΣ ΠΡΟΤΑΣΗΣ**

* **Ρήμα:** ενέργεια
* **Υποκείμενο:** το πρόσωπο που **ενεργεί – ΠΟΙΟΣ;**
* **Αντικείμενο:** η ενέργεια του ρήματος μεταβαίνει στο αντικείμενο – **ΤΙ;**

1. **ΤΑ ΕΙΔΗ ΤΩΝ ΠΡΟΤΑΣΕΩΝ ΑΝΑΛΟΓΑ ΜΕ ΤΑ ΣΥΣΤΑΤΙΚΑ ΤΟΥΣ**

**ΑΠΛΗ ΠΡΟΤΑΣΗ**

* Είναι η πρόταση που αποτελείται μόνο από τους βασικούς όρους της πρότασης και δεν μπορούμε να αφαιρέσουμε κανένα συστατικό
* Αποτελείται από **ΕΝΑ υποκείμενο** και **ρήμα**
* ή από ένα **υποκείμενο, ρήμα** και **αντικείμενο**
* ή από ένα **υποκείμενο, ρήμα** και **κατηγορούμενο**
  + - * *Ο πατέρας ήρθε* (υποκείμενο, ρήμα)
      * *Τα παιδιά βλέπουν τηλεόραση* (υποκείμενο, ρήμα, αντικείμενο)
      * *Ο Γιάννης είναι γιατρός* (υποκείμενο, συνδετικό ρήμα, κατηγορούμενο)

**ΕΠΑΥΞΗΜΕΝΗ ΠΡΟΤΑΣΗ**

* Είναι η πρόταση που δεν αποτελείται μόνο από τους βασικούς όρους της πρότασης, αλλά έχει και επιπλέον στοιχεία **(επίθετα, προθέσεις, επιρρήματα)**.
* Αυτά τα στοιχεία δεν είναι απαραίτητα για να έχει η πρότασή μας νόημα. Δίνουν απλώς **περισσότερες πληροφορίες** και λεπτομέρειες.
  + - * *Τα* ***μικρά*** *παιδιά παίζουν* ***πολύ*** (επίθετο και επίρρημα)
      * *Ο διευθυντής* ***της επιχείρησης*** *είναι* ***έξοχος*** *οικονομολόγος*
      * (προσδιορισμός σε γενική και επίθετο)
      * *Ο Μιλτιάδης και ο Θεμιστοκλής πολέμησαν* ***εναντίον των Περσών*** (πρόθεση)

**ΕΛΛΕΙΠΤΙΚΗ ΠΡΟΤΑΣΗ**

* είναι η πρόταση της οποίας **παραλείπονται** ένας ή περισσότεροι κύριοι όροι γιατί μπορούν να εννοηθούν εύκολα.
  + *Καλημέρα!*
  + *Γεια σου!*
  + *Πήγα για ψώνια*

**Να χαρακτηρίσεις τις προτάσεις ως προς τη ΔΟΜΗ τους:**

* Ο Γιάννης σπουδάζει χημικός
* Τα παιδιά έπαιζαν στον κήπο του γίγαντα
* Τι κάνεις;
* Ο καθηγητής είναι πολύ καλός
* Διαβάζεις;
* Ο φίλος του Γιώργου είναι υπεύθυνος για τη σύγκρουση αυτοκινήτων
* Πού ήσουν;
* Ο ψηλός άντρας πήγε βόλτα
* Ο διευθυντής του σχολείου είναι πολύ αυστηρός
* Τα παιδιά της γειτονιάς παίζουν μπάλα στην αυλή του σχολείου
* Για πού;
* Χθες έπαιξα ποδόσφαιρο με τους φίλους μου στο γήπεδο
* Η γιαγιά βλέπει τηλεόραση
* Έφυγε!
* Το βράδυ θα πάω με τους φίλους μου στο εστιατόριο
* Γράφει ένα γράμμα
* Ο καθηγητής λέει τις ασκήσεις για το σπίτι
* Η Μαρία είναι πολύ καλή μαθήτρια
* Η γιαγιά φτιάχνει πολύ ωραία γλυκά

**2.ΤΑ ΕΙΔΗ ΤΩΝ ΠΡΟΤΑΣΕΩΝ, ΣΗΜΑΣΙΕΣ, ΣΗΜΕΙΑ ΣΤΙΞΗΣ**

**ΑΠΟΦΑΝΤΙΚΕΣ**

* Είναι οι προτάσεις που χρησιμοποιούμε για να δώσουμε μια πληροφορία
  + - * *Τα παιδιά διαβάζουν τα μαθήματά τους*

**ΕΡΩΤΗΜΑΤΙΚΕΣ**

* Είναι οι προτάσεις που χρησιμοποιούμε για να ζητήσουμε μια πληροφορία
  + - * Πότε *θα κάνουμε διαγώνισμα* ;

**ΠΡΟΣΤΑΚΤΙΚΕΣ**

* Είναι οι προτάσεις που χρησιμοποιούμε όταν θέλουμε να ζητήσουμε κάτι
* Σε αυτές τις προτάσεις βάζουμε **τελεία** ή **θαυμαστικό**
  + - * *Γράφετε στα τετράδια σας!*
      * *Άνοιξε το παράθυρο, σε παρακαλώ.*

**ΕΠΙΦΩΝΗΜΑΤΙΚΕΣ**

* Είναι οι προτάσεις που χρησιμοποιούμε για να δείξουμε ένα έντονο συναίσθημα (έκπληξη, ξάφνιασμα, χαρά)
* Σε αυτές τις προτάσεις βάζουμε θαυμαστικό
  + *Πώπω! Τι ωραία παπούτσια*

**Να χαρακτηρίσεις τις προτάσεις με βάση τη ΣΗΜΑΣΙΑ και τη ΣΤΙΞΗ τους**

* Οι παίκτες μπαίνουν στον αγωνιστικό χώρο.
* Πότε θα μπουν οι παίκτες στον αγωνιστικό χώρο;
* Μακάρι να είχα όλα τα λεφτά του κόσμου!
* Πότε θα έρθεις να πιούμε κανένα καφε;
* Η αδερφή μου κοιμάται.
* Κοιμάται η αδερφή σου;
* Φέτος θα παώ στην Αμερική.
* Το όνειρό μου είναι να παώ στην Αμερική.
* Ωραία μέρα σήμερα!
* Γιατί άργησες;
* Πόσο σου αρέσει να με κοιροϊδεύεις!
* Το λεωφορείο θα αργήσει 10 λεπτά.
* Θέλεις να πάμε μια βόλτα;
* Τι παράξενα ρούχα που φοράς!
* Βλέπω ένα πολύ ωραίο έργο.

**3.ΤΑ ΕΙΔΗ ΤΩΝ ΠΡΟΤΑΣΕΩΝ ΩΣ ΠΡΟΣ ΤΗΝ ΠΟΙΟΤΗΤΑ**

* **ΑΠΟΦΑΝΤΙΚΗ (αρνητική):** 
  + *Δεν μου αρέσουν τα αναψυκτικά*
* **ΚΑΤΑΦΑΤΙΚΗ (χωρίς άρνηση):**
* *Μου αρέσουν τα αναψυκτικά*

**Να χαρακτηρίσεις τις προτάσεις με βάση την ΠΟΙΟΤΗΤΑ**

* Δεν θέλω να πάω εκδρομή.
* Μου αρέσουν πολύ τα ταξίδια
* Γράφω ένα γράμμα στον αδερφό μου
* Κάθε μέρα πηγαίνω στο σχολείο
* Εγώ νομίζω να μην πας σε αυτό το μέρος, δεν είναι ασφαλές

**Να γράψεις 2 αποφαντικές και 2 καταφατικές προτάσεις:**

**ΕΝΟΤΗΤΑ 1**

**ΕΙΔΗ ΤΩΝ ΠΡΟΤΑΣΕΩΝ**

**1. Υποθέστε ότι στέλνετε ένα μήνυμα σε ένα φίλο/ φίλη σας, για να ανακοινώσετε την ώρα συνάντησής σας στο σινεμά. Γράψετε το ίδιο μήνυμα ως:**

* Απλή πρόταση
* Επαυξημένη πρόταση
* Ελλειπτική πρόταση

1. **Να μετατρέψετε τις πιο κάτω Απλές προτάσεις σε Επαυξημένες**

* Ο Μάριος παρακολουθεί τηλεόραση
* Η μητέρα μαγειρεύει ψητό
* Το κουδούνι χτυπάει

1. **Να μετατρέψετε τις πιο κάτω προτάσεις από Επαυξημένες σε Απλές**
   * Η Μαρία αγόρασε ένα πολύ όμορφο σακάκι για το χειμώνα
   * Το βράδυ συνάντησα τους φίλους μου για φαγητό
   * Ο Κυριάκος παίζει στον ηλεκτρονικό υπολογιστή παιχνίδια της τελευταίας τεχνολογίας